
PORZĄDEK "b 
którym Popis Publiczny roczny odbywać się pui 


bedzie 1828. roku. 
Dnia 14. Lipca w Poniedzialek. 


KLASSA I. i II. 


Nauki. Godziny Nauczyciele. 
Historya naturalna od $$ dog - P. Wierzbicki 
Hist. powsz: Polska i 
Jeografiia - od 9 do 190 — X. Kamiński, PP. Smav- 

zewski i Dąbrowski 

Arytmetyka i Jeometrya} od 10 do H X.Janicki i'P.Podjniowicz 

Nauka Religii i Moral:| od 11 do 11 X. Malinowski i Petry- 
kowski 

Język Polski - od 115g do 12. X. Kaminski i P. Dąhso- 
wski 

Język Łaciński - od 12 do i K- Kamiński i Dybro- 
wski. . 

Jezyk Niemiecki od 1 do 1} P. Packhauser 


Dnia 15. Lipca we Wtorek 
` KLASSA IIL i IV. 


Fizyka i Hist. naturalnaj od 8} do 9 |XX. Janicki , Zaezyiiski. 
« | PP. Podymowicz i 

Wierzbicki. 

Hist. powsze: i Polska od 9 do 95 PP. Szwaynic, Dabrowski 
i Smarzewski. 

Jeografiia od 9; do 10 PP. Szwaynic i Pody- 
mowicz 

Arytmetyka, Jeometrya| od 10 do 11 X. Malinowski i P.Smar- 

i Algebra Zewski 

Nauka Religiii Moralna| od 11 do 113 XX.Petrykowski iHaez- 
kowski 

Jezyk Polski - od 11 do 12 PP. Szwaynic i Wierz- 
bicki. 

Język Łaciński i Grecki] od 12 do 1 XX. Haczkowski, Sian- 
kiewiez i P.Szwaysic. 

Język Niemiecki | od 1 do Iz P. Packháuser. 

Jezyk Francuzki | od 13 do2 PP.Bonflls i Guyot. 

Dnia 16 Lipca we Środe. 


~ Nauki. 
Fizyka, Hist. Naturalna 
Hist: Powszechna, Pol- 
ska i Jeografiia 
Arytmetyka, Algiebra , 
Jeometrya. 
Nauka Religii i Moralna 


Jezyk Polski. 
Język Łaciński i Grecki 


Język Niemiecki 
Język Francuzki 


KLASSA V. i VL 
Godziny. 

od 83 do 9 

od 9 do 93 

od 9I do 11 

od 11 do 113 


od 11: do 12? 
od 125 do 1; 


Nauczyciele. 

XX. Janicki i Zaczyński. 
XX. Wasilowski ,*Stan- * 
kiewiczi P. Szwaynic. 

XX.Malinowski iJanicki 


XX. Andraszek i Stan- 
kiewicz. 

X. Prefekt. 

XX. Wasiłowski, Andra- 
szek, Petrykowski i 
P. Szwaynic, 


od 12 do 1 minut 38|P. Packháusser. 
od I minuty 38 do 2.|P. Bonfils. 


z 


Ld 
Do programmatu dołącza się rozprawa pod tytutem Ver Sacrum 


` przez Professora Szwaynica. 

VER SACRUM. 


© 


D. Vere sacro opiniones suas publici jaris ante nos 
fecerunt Couturius et Boivinus, major natu, quum 
Leibnitz Gallorum celonias Legoveso et Boleveso , du- 
cibus, in Germaniam et Italiam missas nomine Ver 
SACRUM appellasset. Hac ille appellatione pecus in 
calamitatibus publicis votum. diis, hic, adstipulanti- 
bus sibi in hac quaestione solvenda primae classis 
auctoribus, colonias ad exteras gentes emissas intelli- 
git. Nulli harum opinionum sua constabit veritas, si 
in remotiorem temporis vetustatem descendere, et 
animo liber illud Dionysii: (*) natorum enim quem- 
quam necare nolebant, ad amussim examinare volue- 
ris. Ante hos sexdecem annos de Vere Romanorum 
sacro scripsit M. Bergerus Thorlacius (**). Ver sacrum, 


(*) L. I. p. 13. Edit. Sylb. 
(**) In prolus, et opusc. Acad. V. 2. Havniae 1812 


5 ge 


inquit, non una ratione explicant, qui mentionem 
ejus injiciunt, scriptores veteres. Cum triplici varie- 
tate illud in antiquitate intellectum , observasse nobis 
videmur. 1) initio adhibita fuit ista compellatio de 
anni foetu; quem populus aliquis, publica pressus 
calamitate, diis se consecraturum voverat, ut inde 
liberaretur, isque foetus non fruges solum et fructus, 
sed jumenta quoque et pecora omnis generis comple- 
ctebatur. %) Si talis pietas malum non compescuisset, 
sanguinem humanum posci putabat crudelis nonnul- 
lorum superstitio; sed cum eam immanitatem, licet 
oraculo postulatam, plerorumque animi- reformida- 
rent, inventum est hoc refugium, ut diis devota ca- 
pita certis ritibus e patria exigerentur. 3) Ita factum 
est, ut homines a popularibus, his de causis et hoc 
modo ad sedes inter exteros quaerendas emissi, ut uni- 
verse coloni, solenni ratione deducti ver sacrum s. 
sacrani dicerentur. Apud ipsos Romanos nullum, nisi 
primo quem attulimus sensu, veris sacri usum acce- 
pimus.,, Quamquam ego arbitror, Thorlacium proxime 
verum sensisse, quaestio tamen de Vere sacro neque 
satis accurate, neque satis historice éxplicata esse vi- 
detur.- Vix enim probabile est , initio compellationem 

Veris sacri de anni foetu adhibitam fuisse, et potius 
existimamus, Ver sacrum eo sensu intelligi debere, 
quo apud Festum occurrit. Non pigebit igitur , quam- 
tumcumque posssimus, in eo elaborare, ut opera quo- 
que et studio nostro Ver sacrum illustretür. Quaestio 
ipsa monet, ut ab iis ordiamur, quae omnibus notis- 
sima sunt. Certissimis et locupletissimis comproba- 
tum est testimoniis, plena est enim antiquitas, exti- 
tisse olim apud humanum genus sacrificia humana, 
cujus rei, ne lignum in sylvam conferre videar, insi- 
gne unum exemplum, quod apud Caesarem occurrit, 
(*) protulisse sufficiet. „Natio est, inquit, omnis Gal- 
lorum admodum dedita religionibus, atque ob eam 
causam, qui sunt affecti gravioribus morbis, quique 
in proeliis periculisque versantur, aut pro victimis 
homines immolant, aut se immolaturos vovent, admi- 
nistrisque ad ea sacrificia Druidibus utuntur, quod 
pro vita hominis nisi vita hominis reddatur, non posse 
aliter deorum immortalium Numen placari arbitran- 
tur, publiceque ejusdem generis habent instituta sacri- 
fiia. Alii immani magnitudine simulacra habent, 
quorum contexta viminibus membra vivis hominibus 


(*) L. VI. C. 16. de B. G: 

complent, quibus succensis, circumventi, flamma exa- 
nimantur homines etc .” 

Ne longius faciam, quid ex hisce et horum simili- 
bus jure poterimus colligere optimo? Id sane, fuisse 
olim: tempus, quo homines quasi immanitate barbari 
generis sui victimis: deos supplicarent, sacrificiaque 
talia orbis terrarum rectoribus suavissima esse religio- 
nibus imbuti crederent, quod mundi istas animas ra- 
tione atque intelligentia praeditas eximiis solum ho- 
stiis, hominibus, placari debere intelligerent (*). 

Quid porro inde colligemus? Quum et testimoniis 
locupletissimis, et multorum populorum consensu com- 
probatum sit, humana quondam prole placatos fuisse 
deos, nonne, quod minime crudelem hanc rem supersti- 
tiosa putaret antiquitas, merito suspicari possumus , si 
pestilentia, aut alia calamitas, incidisset , vel reipublicae 
commodo id fieri videretur, immolatos fuisse, quos 
voto sacros fecisset, eosque ipsos Ver sacrum appel- 
lasse? Ita fuisse nobis persuasum | volumus, et do- 
clorum assensum in hac opinione nos habituros non 


(*) Mirum in modum leviter versatus est hac in re Morinus , et rem 


apertissimam negare audet Cf. T. I. de l' Acad: des inscri. et d. 
B. Lettres. 

dubitamus, eoque major nos tenet spes, quod scrupu- 


lum omnem, siquis adhuc animis inhaereat, evellet 


Macrobius (*). , Nam quidquid, inquit ,.destinatum 


25 


29 

29 

est diis, sacrum vocatur. Pervenire autem ad eos 
non potest, nisi libera ab onere corporis fuerit 
anima, quod nisi morte fieri non potest. Ita ergo 
opportune sacrum Halesum facit, quia erat oppeti- 
turus. Et hic proprietatem et humani et divini 
juris executus est. Nam ex manus injectione, pene 
mancipium designavit, et sacrationis vocabulo, ob- 
servantiam divini juris implevit. Hoc laco non alie- 
num videtur, de conditione eovum hominum refer- 
re, quos leges sacros esse certis diis jubent, quia 
non ignoro quibusdam mirum videri, quod cum ce- 
tera sacra viclari nefas sit, hominem sacrum jus 
fuerit occidi. Cujus rei causa haec est. Veteres nullum 
animal sacrum in finibus suis esse patiebantur; sed 
abigebant ad fines deorum, quibus sacrum esset: 
animas vero sacratorum hominum, quas: Graeci 
Zaudres vocant, diis debitas existimabant. Quemadmo- 
dum igitur quod sacrum ad deos ipsos mitti non: 


(©) Cf. Lib. III. Satur. ad veríum illum Virg. Aen. Jnjecere manum 


Parcae; telisque sacrarunt Evandri. 

s poterat, a se tamen dimittere non dubitant, sic 
, animas,quas sacras in coelum mitti posse arbitrati 
, sunt, viduatas corpore, quam primum illo ire vo- 
,; luerunt." Hoc testimonio de sacris hominibus co- 
guito, quum clare pateat, vocem sacer habuisse anti- 
quitus sedem solum et domicilium in rebus ad reli- 
gionem pertinentibus, quis est, qui neget, in tempe- 
state aliqua anni voto consecratos deo Ver, vel annum 
etiam, fecisse sacrum, hosque ipsos, antequam novo 
more, politico nempe instituto, invaluerit, ut sub tu- 
tela dei alicuius emitterentur sacrati, religiose immo- 
latos fuisse? Quid quum in institutis publicis, ci- 
vilibus Romanorum, ut hujus rei locuples -est 
testis Festus, liceret impune occidere hominem, qui 
sacer ob maleficium factus esset, nonne sine religione 
occidi potuerunt, qui religiose sacri Diis facti fuis- 
sent? Parricidiine interfectores damnabimus , qui sa- 
cratam immolassent prolem ? Tantum abest , ut judicio 
jugulemus, ut potius voti reos, si id non fecissent, 
diis peccaturos fuisse statuamus. Sed quid ego reli- 
giosa a profanis deduco? Ex hac immo consecratorum 
necessaria immolatione, quamdiu humana fiebant sa- 
crificia,, vere intelligitur, cur ob maleficium etiam 


- to 
lé — 


sacri impune occiderentur, intelligitur porro, cur 
Ver sacrum Sisenna (*), quum narrat, Sabinos vovisse, 
si res communis melioribus stetisset locis, se ver sa- 
crum facturos, religiosum vocaverit, quod profecto 
omnia, quae ad votum pertinerent , diligenter relege- 
rint (*), intelligitur denique, cur voti condemnati 
immolaverint hostias, voto damnati omnem etiam 
foetum anni statim consecraverint. Veris sacri, anni 
etiam, antiquissimam. religiosam significationem etsi 
praemissis satis perspectam iam esse arbitramur, novo 
tamen, et id quidem firmissimo, quod apud Festum 
Paulus tradit, muniemus documento: ,, Ver sacrum, 
, inquit, vovendi mos fuit Italis, magnis enim peri- 
culis adducti vovebant, quaecumque proximo vere na- 

, ta essent apud se.animalia, immolaturos. Sed cum 
crudele videretur, pueros ac puellas innocentes in- 
, terficere, perductos in adultam aetatem velabant, 
atque ita extra fines exigebant.” 

Nihil profecto igitur, quod explicari debeat su- 
peresse videtur, ut, quid quondam Ver sacrum fuerit 
priscis, intelligatur. Quod quum fta sentio minime 
inficias eo, quum constet , antiquitatem non animan- 


?) 


(*) Lib. 4. Histor. 
(**) Cicero 3. nat. Deo. 


= = 


tia solum, sed fruges etiam diis consecrasse, pecus 
quoque ad Ver sacrum pertinere potuisse. Nec tamen 
hoc loco quaerendum est anxie, eodemne tempore 
pecus et homines voverint antiqui, an, quum post 
sublata sacrificia humana, incoeptum esset fieri ani- 
malibus, pecus solum diis consecraverint. Hoc enim 
probare et difficile admodum, et inutile etiam foret, 
quod , etsi dubitari nequeat, in deorum cultu humanis 
substituta fuisse multis in locis animalium sacrificia, 
ver sacrum non semper mere religiosum, sed tempo- 
ris progressu politicum quoque institutum, cum reli- 
gione tamen arcte conjunctum, habendum sit, quum 
abundantem hominum multitudinem, ut discordiam, 
partium contentionem, et calamitates innumeras seda- 
rent, rerum publicarum moderatores, iidemque olim 
deorum magistri, sub tutela dei alicuius ex finibus pa- 
triis emitterent. At probabile videtur, quum Vere 
sacro conderentur coloniae, certum quoque pecoris 
numerum fuisse missum, quo uterentur vernae, Quid- 
quid statueris, jam nobis licebit, antiquissima veris 
sacri vi probata, docere , quomodo mos ille , et religio- 
sum institutum immolandi homines abierit in desue- 
tudinem. 
multi 

Inde jam a vetustissimis temporibus inventi sunt 


multi sapientes, juris sacri peritissimi, et inprimis 
qui eres et habebantur et dicebantur, qui summo- 


pere curabant, ne inferrentur, et, si qua essent, 


abolerentur victimae humanae. Apollinis sacerdotibus , 


antiquis maxime illis, ex quorum disciplina Pythago- 


ram prefectum esse constat, laus. debetur praecipua, 


quod humana sacrificia ingrata diis, mente ac pectorc 


puro colendos esse docebant. Non latet, Apollinem 


defendisse, ne ara sua Deli sanguine humano, sed ne 


sanguine quidem animali aspergeretur ,, Miranda est, 


6° 


(*) Lib. HI. Sat: C. 6. 


inquit, Macrobius (*), hujus Poetae, Virgilii, et 
circa nostra et circa externa sacra, doctrina. Neque 
enim de nihilo est, quod cum Delon venit Aeneas, 
nulla ab eo caesa est hostia, nisi cum proficisceretur , 
Apollini et Neptuno res divina facta est. Constat 
enim (sicut Cloatius Verus ordinatorum lib. 2 do- 
cet ) esse Deli aram, apud quam hostia non caeditur, 
sed tantum solenni Deum prece venerantur Verba 
Cloatii haec sunt: Deli ara est Apollinis sra, in 
qua nullum animal sacrificatur, quem Pythagoram, 
vel ut inviolatam,. adorasse credunt. Hanc ergo 


— 

,, esse, quae adoratur ab Aenea, ymýreges aram Poeta 
demonstrat. Siquidem templum ingressus Pontifex, 
„ nullo acto sacrificio, statim inchoat precem , et ut 
» genitora expressius nominaret, Da pater augurium. 
„ At vero cum taurum mox immolat Apollini et Nep- 
,, tuno, apud aliam utique aram factum intelligimus. 
„ Et bene supra tantumodo patrem, quod ibi propri- 
» um est, et infra, quod commune est, Apollinem 
nominat. Meminit hujus arae et Cato de liberis 
educandis in haec verba: Nutrix haec omnia faciebat 
„ in verbenis , ac tubis sine hostiis, ut Deli ad Apollinis 
» genitivi aram." 

Dabitur procul dubio, quum et allata, et omnes, 
qui de Apolline mythi circumferuntur, hoc persuade- 
ant, Apollinis patris cultum , qui longe lateque in ve- 
tustate versabatur inter genus humanum , purissimum 
ex omnibus apud Ethnicos religionibus fuisse. Nec 
tamen negare quis audebit, procedenti tempore tantum 
deflexisse a primo statu suo, ut vix intelligerentur, 
quid sibi vellent, quique essent, qui se Apollinis di- 
cerent filios. Quid plura, adeo apud multos populos 
aberravit a puritate illa, ut Apollini patri etiam mac- 
tarentur victimae. Erant tamen ex naufragio tanquam 

superstites, rari nantes in gurgite vasta, qui, profecti 
ex disciplina sacerdotum Apollinis, hominibus saltem 
paucis meliorem Deorum cultum traderent, et ila a 
pravitate religionis barbarae paulatim populos revo- 
carent. Horum hominum cura factum est, ut aeque 
diis ac hominibus displicerent victimae humanae, et 
incoeptum substituere animalium immolationes in iis 
regionibus, ubi früstra Viri isti tentassent, uti statim 
fruges solum offerrentur diis. Hac via gradatim multi 
mortales ad innocentiorem pervenere cultum. 
Rhodios constat inde coepisse, ut aliquem suppli- 
cio damnatum ad Saturnia usque servarent, Regem 
Cypry , Diphilum, pro homine Diomedi bovem sacri- 
ficasse, idque deo fuisse gratum, in Laodicea Syriae 
Palladi pro virgine immolabatur cerva. Jn Italia im. 
manem deorum cultum mitigasse dicitur Hercules, 
postquam , posita in colle Saturnio ara, auctor fuerat, 
ut sanctae hostiae puris adolerentur ignibus , ne homines 
in Tiberim jacerentur. Persuasit demum, et ab hoc tem- ` 
pore oscilla ad victimarum similitudinem effecta atque 
ornata, servatis scilicet ritus antiqui imaginibus, quo 
scrupulum ex animis evellerent hominum , qui poenam 
ex deorum ira timebant, in fluvium mittebantur. ,, Id 
ox 

; Romani, inquit Dionysius (*), ex eo tempore huc- 
, usque factitant paulo post vernum aequinoctium , 
» idibus Majis, quo die lunam volunt esse dimidiam. 
., Tunc enim peractis rite sacris Pontifices (id sum- 
, mum est sacerdotium ), et cum his custodes immor- 
, talis ignis virgines, praetoresque et alii cives, quos 
.5, illi sacrificio interesse fas est, simulacra hominum, 
,„ XXX. numero, de sacro ponte mittunt in Tiberim, 
» quáe Argaeos nominant." Silentio quoque praeter- 
eundum non est, quod idem rerum antiquarum 
scriptor (**) narrat de Pelasgis, qui apud Dodonam 
responsum , quod L. Memmius in templo Jovis sacrato 
literis imsculptum ‘se vidisse ait, retulerant, ut per- 
gerent quaerentes Siculàm Saturnia rura, diisque 
transmitterent decimas. 
Assara Exmipifare Quin s 
Kad KrQwads Kooviòn, Kat ru ware) mipmtri Qura 

Quum igitur Pelasgi post suum in Siciliam adventum 
diu humanis capitibus, vel, ut aliis placet, Diti fecis- 
sent, et virorum victimis placassent Saturnum secun- 
dum oraculum, in quo erat ¢é«, Herculem demum 
ferunt suasisse eorum posteris, ut faustis infausta 


©) p. 30. (**) p. 16. 


LH 

sacrificia mutarent, ferrentque Jovi vel Diti non hu- 
mana capita, sed oscilla ad eorum simulata effigiem ; 
Saturnum vero non mactatis viris, sed luminibus ac- 
censis excollerent, quia utrumque et lumen et virum 
ara significet. Ex hac sacrificiorum. mutatione Ma- 
crobius morem missitandi cereos per Saturnalia fiu- 
xisse tradit (*) , Pelasgos, inquit, postquam felicior 
„ interpretatio, capita, non viventium, sed fictilia et 
Qwras aestimationem, non solum hominem , sed etiam 


233 
„ lumen significare docuissent, coepisse Saturno Cereos 
potius accendere, et in éacellum Ditis arae Saturni 
» cohaerens oscilla quaedam pro suis capitibus ferre. 
,, Ex illo traditum , ut cerei Saturnalibus missitaren- 
tur, et sigilla arte fictili fingerentur, ac venalia pa- 
» rarentur, quae homines pro se, atque suis piaculum 
» pro Rite Saturno facerent." 

Abolitarum victimarum apud Festum multa sunt 


so 


documenta, quae superioribus intellectis partim com- 
pertiora fient , partim etiam illa tuebuntur ,, Argaeos, 
y inquit, vocabant scirpeas effigies , quae per virgi- 
„, nes Vestales annis singulis jaciebantur in Tiberim.” 


Quae conferas velim cum Dionysianis istis, admitte. 


y 


(*) Lib. I. Sab. C. 11. 

que interlocutorem Varronem (*). ,, Arge) fiunt e scir- 
» peis virgultis. Simulacra sunt hominum triginta, 
„ ea quotannis a ponte sublicio a sacerdotibus publice 
» jaci solent in Tiberim. " Rem eamdem F'astorum 
libro 5. confirmat Ovidius. 

Ad Festum redeo. ,, Capita deorum PCENAS: 
» fasciculi facti de verbenis.” Struppos quoque dicta 
fuisse constat. ,, Pilae et effigies viriles ex lana com- 
„ pitalibus suspendebantur in compitis, quod (hunc 
» diem festum ) esse deorum inferorum, quos vocant 
» lares, putarent, quibus tot pilae, quot capita servo- 
, rum, tot effigies, quot essent liberi, ponebantur , 
» ut vivis parcerent, et essent his pilis et simulacris 
» contenti" (**). Jn quibus Pauli notanda sunt verba, 
ut tot essent effigies sereorum quot capita , quae inde 
explicari possunt, quod sacris interesse compjtalibus 
solum liceret hominibus infimi generis. ,,Lianeae effigies 
„„compitałibus noctu dabantur in compita , quod Lares, 
„quorum is eratdies festus, animae putabantur hominum, 
„„redactae in deorum numerum." Quum satis perspectum 
sit, imagines, ut ritus servarentur, substitutas fuisse 
sacrificiis humanis , quid tandem statuemus de Sexage- 


(*) Lib. 6. L. L. (**) Paulus apud Festum. 

nariis de ponte deiectis, de quibus est apud Festum. 


?? 


W 


zd 


5»? 


Sexagenarios de ponte olim dejiciebant , cujus causam 
Manilius hanc refert, quod Romam, qui iucoluerint 
primi Aborigenes, hominem sexaginta annorum, 
qui esset, immolare Diti patri quotannis soliti fue- 


rint, quod facere eos destitisse adventu , sed religione 


29 


99 


94 


99 


2 


postea veteris moris scripaeas hominum effigies de 
ponte in Tiberim vetere modo mittere instituisse. 
Alii dicunt, morante in Italia Hercule, quod qui- 
dam ejus comitum habitaverint secundum ripam 
Tiberis, atque Argeos se ab Argivis vocaverint ar- 
vis, quorum proditam memoriam redintegrari, eo 
gente missum ab Graecia legatum quemdam Argaeum 
diu cum iis Romae moratum esse, his ut obierit, in- 
stitutum a sacerdotibus , ut effigies scirpea ex omni- 
bus, cum quae publicae erant rei nuntiavissset , per 
flumen ac mare in patriamremitteretur. Sunt, qui 
dicant , post urbem a Gallis liberatam post inopiam ci- 
batus coeptos sexaginta annorum homines jaci in Tibe- 
rim, ex quo numero unus filii pietate occultatus 
saepe profuerit patriae consilio sub persona filii, id ut 
sitcognitum, ei juveni esse ignotum , et sexagenarüs 
vita concessa, latebras autem ejus, quibus arcuerit 

, senem, id est, cohibuerit, et celaverit, sanctitate 


„, dignas esse visas, adeoque Arceaeta appellata. Sed 
exploratissimum illud est causae, quo tempore pri- 
mum per pontem coeperunt comitiis~ suffragium 
ferre, juniores declamaverunt, ut de ponte dejice- 
rentur Sexagenarii, ut ipsi potius sibi, quam illi 
deligerent imperatorem. Cujus sententiae est etiam 
, Sinnius Capito., Vanam autem opinionem de ponte 
„, Tiberino confirmavit Afranias in Repudiato.” Quin- 
que discrepantes inter se opiniones, quinque diversa 
retulit judicia Festus, ex quorum numero unicuique 
datur optio. Mihi quidem , qui deorum sequor cul- 
tum, et ad id animum attendo, non ingeniorum esse 
commenta, quae de religionibus Veterum feruntur, 
profanae istae sententiae nequaquam antiquissimum 
illud homines de ponte dejiciendi institutum explicare 
videntur. Nec igitur in quaestionem cadere potest res 
notissima de transeundo ponte, quum in comitiis suf- 
fragia essent ferenda, nec probari potest, quod de 
cibatus inopia post deliberatam a Gallis urbem non- 
nulli dicant. Solam autem veram hujus instituti cau- 
sam-eam, quam dedit Manilius existimo: Sexagenarios 
nempe olim de ponte esse dejectos, ut deus, quem 
cole- 

colerent, supplicaretur , idque religiosum institutum 
mansisse puto, usque dum coloniae, quas ex Graecia 
Apollinis sacerdotes, reges, Lycaones mitterent, in 
Italiam venerint, et inprimis ad Herculis in has re- 
siones adventum. Praeter deorum cultum in hac re 
adstipulari mihi reperio Macrobium, cujus haec sunt. 
(*) ., Epicadus refert, Herculem, occiso Gerione, cum 
» victor per Italiam armenta duxisset, ponte, qui 
„ nunc sublicius dicitur,.ad tempus instructo, homi- 
» num simulacra pro numero sociorüm, quos casu 
, peregrinationis amiserat, in fluvium demisisse, ut 
, aqua secunda in mare devecta, pro corporibus de- 
» functorum veluti patriis sedibus redderentur. Sed 
, mihi hujus rei illa origo verior existimatur, quam 
„ paulo ante memini retulisse: Pelasgos postquam 
, felicior interpretatio etc. ".... Nec.prorsus religio- 
nis colore destituta est eorum causa, qui legatum per 
flumen missum fuisse volunt in patriam. At in quam- 
nam patriam? In Oceanum credo, cui multi mortales 
divinos tribuebant honores, ut quem rerum initium, 
seculorum finem, in quem ipsum etiam Jovem cum diis 
profectum fuisse tradunt , Deum esse crederent. Siquis 


(*) Satur. I. C. 11.. 

idcirco ad flumina facta fuisse sacrificia existimaverit, 
non hunc errare dixerimus in opinione, cui praelucet 
l'astorum 4to Ovidius. 
,, Fama vetus, tune cum Saturnia terra vocata est, 
F'alcifero libata seni duo corpora, gentes, 
Mittite, quae Tuscis excipiantur aquis. 
Donec in haec venit Tirynthius arva, quotannis 
Tristia Leucadio sacra peracta modo. 
Jllum stramineos in aquam misisse Quirites. 
„ Herculis exemplo corpora falsa jaci. 

Post substituta humanis sacrificiis simulacra et effi- ` 
gies ad hominum, ritibus antiqui cultus salvis , simili- 
tudinem eflecta magnam rerum mutationem esse factam 
nemo negabit, nec non clare ex superioribus patet , mi- 
tiorem cultum ab Hercule inprimis illatum fuisse in 
Italiam, abolita humana sacrificia ejus adventu , quo- 
rum adhuc in multis Italiae regionibus, ac si liberos 
devorans Saturnus regnaret, usus et vestigia supere- 
rant, quamvis constat, multum jam ante Herculem 
harum regionum incolas profecisse in cultura, ubi 
his terris appulerant Lycaonum coloniae, ut inprimis 
cui dux erat Evander (*), solis sacerdos , dei Apollinis. 


(*) Si nihil nisi nomen spectetur , fausti ominis fuisse dixeris, quod ma- 
gis quoque "apparebit, si contendamus ex ortenfe nomen traxisse: 
ab Oen nemque, quod solis est nomen. : 

Mitioris hujus culturae haud leve profecto est documen- 
tum Herculis primum cum Caco certamen, loci di- 
cunt, accola, qui captus pulchritudine boum, quos, 
Gerione interempto, prae se gerebat Hercules, aver- 
iere praedam instituit , mors deinde Caci clava icti, et 
facinoris ab Hercule perpetrati delatio ad Evandrum. 
qui tunc temporis regebat ea loca, virum literarum 
miraculo venerabilem. Hic postquam facinus, facino- 
risque causam audivit, intuens formam divinam prope 
hominis, rogitat, qui vir esset. At ille Jove se natum 
dixit, Herculemque vocari Quibus auditis, salve 
mihi, inquit. Praeclara haec fabula, boves ablati et 
recepti, dei solis et agriculturae symbola, mors deni- 
que Caci docent evidentissime optime meritum fuisse de 
genere humano , quod his adhaerebat terris, Heraclem, 
quem recte victorem dicere poteris ad instar dei ipsi- 
us, Herculis, quem hoc insigniunt nomine, quod fe- 
rorum animalium victor extiterit. Ex hao praeterea 
procedit fabula , simillimum fuisse Herculis cultum illi, 
quem ante iam intulerat Italiae Evander, quod et ex 
amica Herculis ab Evandro exceptione patet(*), et ex 


ee rs 
(*) Vide opus omni doctrinarum copia instructum, cui est titulus; Histoire 
Romaine. p. 196. editum Varsaviae 1824. A. E. Zinserlingii 

appellatione ipsa Heracles apparet. Nec non causae 
testimonium est, quod fabula bovet agentem facit He- 
culem. Jam vero in Apollinis cultu boum omnia sunt 
plena: boum pastor est Apollo, boves Apollini furto 
aufert Mercurius, infans etiam, boves in numero ma- 
gno habentur ab Apollinis. sacerdotibus, qui summo- 
pere hominibus agriculturam commendant eo sane con- 
silio, quod omnem immanitatem ab humano genere 
procul remotam habere voluerint. Quis igitur jure 
contendere poterit, Herculis cultum fuisse diversum 
abillo, quem professum esse constat Evandrum ? Quis 
dubitare, colonias ex Graecia, quae in Italiae regiones 
venerunt, magnopere molisse incolarum mores, miti- 
gasse crudelem, qui apud eos vigebat, deorum cul- 
tum. Ego mihi ipse assentior, et, quum mitiorem 
cultum in diem magis magisque amplecterentur homi- 
nes, optimo jure contendere possum, in vere sacro 
mutationem quoque esse factam, et id esse , quod Paulus 
testatur. ,, Sed cum crudele videretur pueros, ac pu- 
, ellas innocentes interficere, perductos in adultam 
„ aetatem velabant, atque ita extra fines exigebant.,, 
Res profecto indigna ex hinc videbatur et deorum im- 


mortalium majestati et naturae, hominum autem n:o- 

ribus prorsus contraria, aras aspergi divinas sanguine 
humano, inprimis quod invenirentur multi legisla- 
tores, qui imagines etiam coli defenderent, quum dii 
cogitatione et sola mente rite supplicari possint. Qnum 
tales inter homines clari versarentur viri, idemque 
et reges, et rerum publicarum moderatores essent, fa- 
cile lex sacra ferri potuit, ut, quos adhuc in aris sacros 
immolassent Saturnis, in posterum finibus emitterent ad 
exteras gentes. Quo ex praeclara instituto innumera 
fluxere bona: Vere sacro eflugiebant antiqui discordias 
civiles, quae propter nimiam hominum multitudinem 
moveri potuissent, componebant partium contentio- 
nes Vere sacro, effugiebant bella, quae nunc geri non- 
nunquam propter incolarum abundantiam ipsa urget 
necessitas, Vere sacro icta sunt amicitiae foedera cum 
longe remotis populis, "Vere sacro negotiandi gratia 
vincula sociata. Politicum fere, ut videtur , fieri coepit 
institutum , quod magis religiosum fuerat , arcto tàmen 
cum religione vinculo conjunctum. Testimonioest, quod. 
voto fierent sacri: religionis est indicium , quod velatis 
capitibus ex patriis exirent terris: ad religionem per- 
tinet, quod abiturae lustrerentur coloniae: religionis 
est triumphus, quod fere nunquam coloniae Romanae, 

etiamsi non essent factae vota sacrae, tumultuarent. 
Quodsi accidisse unquam traditur, tribuniciis id mac- 
chinationibus evenisse constat. Religionis non leve 
indicium, quod vere sacrarentur homines intra Cali- 
das Martias et pridie Calendas Majas, ut laetius ex- 
crescerent vernae, tempore igitur, quo dii aperiebant 
annum. Religionis denique gravissimum documentum 
est, quod plerumque deo alicui voverentur, sub cujus 
tutela felicia et fausta omnia evenirent vernis,immo dei 
etiam nomine appellarentur, ut habet Festus sub voce 
Mamertini: ,, Mamertini, inquit, appellati sunt hac 
de causa: cum de toto Samnio gravis incidisset pesti- 
lentia, Sthenius Mettius ejus gentis princeps, convo- 
cata civium suorum concione, exposuit, se vidisse in 
quiete praedicantem Apollinem, ut si vellet eo malo 
liberari, ver sacrum voverent, id est quaecunque Vere 
proximo nata essent, immolaturos sibi. Quo facto 
levatis post annum vicesimum, deinde ejusdem gene- 
ris incessit pestilentia, rursum itaque consultus A pol- 
lo respondit, non esse persolutum ab iis votum , quod 
homines immolati non essent: quos si expulissent , cer- 
te fore, ut ea clade liberarentur. Itaque ii jussi patria 
decedere cum in parte ea Siciliae consedissent, quae 


nunc Tauricana dicitur, forte parantibus bello cernere 
Messaniensibus auxilio venerunt ultro, eo:que ab 
hoste liberarunt provinciales, quod. ob meritum eo- 
rum, ut gratiam referrent, et in suum corpus, com- 
munionemque sacrorum invitarunt eos, et nomen ac- 
ceperunt unum, ut dicerentur Mameriini, quod con- ` 
jectis in sortem duodecem deorum nominibus Mamers 
forte exierat, qui lingua Oscorum Mars significatur, 
cujus historiae auctor est Alfius libro primo belli Car- 
thaginiensis.,, Ex hac vernarum a diis appellatione mo- 
neri quoque videmur, doete disputari posse de origine 
gentium , de affinitate populorum, de deorum cultu, 
et ipsa denique cultura humana, si cui animus esset 
hune recipere laborem. Ad Romanos accedo, quos 
Vernas appellat. Festus ;, Vernae, inquit, qui iu villis 
vere nati, quod tempus duce natura foeturae est, et 
tunc rem divinam instituerit Marti Numa Pompilius, 
pacis concordiaeve obtinendae gratia inter Sabinos 
Romanosque ut Vernae vincerent, Romanos enim ver- 
nas appellant, id est, ibidem natos, qnos vincere 
perniciosum arbitrium Sabinis, qui conjuncti erant 
cum populo Romano.” Veri igitur sacro originem suam 
referre Romam et ex allatis apparet ex Festo , et assen- 

tator laudari quoque potest Nonius, qui Vernarum 
nomine eos solum appellatos fuisse olim tradit, qui 
vere sacro nati essent. Facile est inde conjicere, in 
Vernarum numero Curiales quoque poni opportere, 
cujus rei praeterea testis esto Servius, qui refert! in 
sacris Tiburtibus sic Curionem esse precatum Junonem 
Juno Curialis curru clypeoque tuere meos Curiae Ver- 
nułas. Procedenti -demum tempore factum est, ut 
vernae solum appellarentur ex ancillis civium Roma- 
norum nati. Vernae, habet Paulus apud F'estum, ap- 
pellantur ex ancillis civium Romanorum vere nati, 
quod tempus. anni maxime naturale foeturae est” Ad 
Festi ila de vernis, si quid testimonii opus est, et ad 
Romanorum originem indagandam maxime haec per- 
tinent Dionysii (*). „Defuncto Amulio Numitor quum 
primum instauravit imperium vitialemque diutina. ty- 
rannide formam reipublicae in pristinam integritatem 
restituit; mox cogitavit de paranda juvenibus propria 
dicione, novaque urbe in hac condenda: simulque ur- 
banam multitudinem vehementer auctam numero mi- 
nuendam censebat, sefnotis potissimum adversae fa- 


ctionis hominibus, ut liber a suspicione degeret, ita- 


(*) Lib. L p. 12. 

que communicato cum juvenibus consilio, postquam 
et ipsis idem placuit, dat eis agros, ubi educati fue- 
rant in pueritia, populi quoque suspectam . partem, 
nequando res novas moliretur, et siquibus sponte mi- 
grare licebat, eis attribuit; in his erat magna plebis 
pars, ut fieri solet in migrationibus; non pauci etiam 
ex Optimalibus nobiles, Trojani quoque generis no- 
bilissimi quique, ex quibus aliquot gentes ad nostram 
aetatem supersunt, quinquaginta ferme familiae. Ac- 
ceperunt autem juvenes pecuniam, arma, frumenta, 
mancipia, jumenta deportandis oneribus, et siquid 
aliud ad urbis aedificationem erat accomodum. Educto 
ex Alba populo miscuerunt quotquot circa Pallantium 
et Saturniam reliqui erant indigenae, divisa in partes. 
duas omni multitudine." Quid vero nunc pro sua sen- 
tentia allaturos esse putabimus homines, qui Roma- 
nos ex abjecta turba , servis, latronibus etiam oriundos 
censuerunt? Quid dicturos , qui longe etiam post reges 
pulsos semibarbaros vocitant Romanos, homines sci- 
licet, quorum respublica bene morata et praeclare in- 
stituta erat sub regum autoritate? Quid denique, quo- 
rum jam corruit hypothesis, qui nullis ducti idoneis 
argumentis, ingenii commento Etruscam gentem 
; 4 

Romae matrem dederunt? Hic quoque est locus, qui 
praelucebit, siquis funditus indagare voluerit statum 
Albani imperii, regnantibus Amulio et Numitore, in- 
quirere, cur tot nobilissimae familiae, Romulo |Re- 
moque ducibus, profectae fuerint, ut alteram conde- 
rent rempublicam. Hoc loco explicabitur partim, 
cur Romulus post extinctam prolem regiam Albae non 
inierit haereditatem Albani regni. Cur vero nobilis- 
simae istae familiae Quiritum habuerint nomen, qui- 
bus olim hominibus solum appellatio haec propria fue- 
rit, cur coloniam hanc Albanam Quiritum vocaverint 
Veteres, quum constet temporis progressu incolas 
omnes comuni nomine dictos fuisse Romanos, quae 
Quiritum privilegia, quid jus Quiritium , in quo expli- 
cando non tantum coecutiisse, sed portenta quoque 
protulisse juris peritos sciunt docti; et nos olim in 
hac re satis multi fuimus. Sed non diis solum refere- 
bant vernae nomina sua, verum multi quoque ab ani- 
malibus appellati sunt populi, pico nempe, tauro, lu- 
po, aliisque animalibus, quae diis sacra deorum sym- 
bola habebantur: Cujus rei suffragator est Festus, qui 
narrat: Picenam regionem hoc dici nomine, quod Sa- 
binis, cum Asculum proficiscerentur, in vexillo picus 

consederit , ejusdem ret meminit Strabo lib. 5. Geo. Pice- 
nos nempe nactos esse inde nomen, quod ductu et au- 
spicio Pici, avis Marti dicatae, ex Sabinorum terra 
profecti fuerint. Hirpinos quoque Samnitiae gentis 
ex lupo, qui eis in deducenda coloniae oblatus sit, ne- 
men adeptos fuisse tradit libro eodem. Samnites enim 
lupum vocant hirpum. Picenorum et Hirpinorum 
mentionem feci, non ut eos vere sacro ortos contende- 
rem, sed eo consilio, ut probarem , animalia diis sacra 
dedisse quoque populis nomen. At audacter, jure enim 
Optimo, contendi potest, Mamertinos, Sacranos , Sabi- 
norum coloniam istam, cui Mars ducem exhibuerat 
taurum , Romanos etiam originem suam Veri sacro de- 
bere. Ad Sacranos praeter Festum, quem ante de eo- 
rum origine citavi, audire lubet Servium, qui ad lib. 
7. Aen. V. 706.,,Et sacrae acies, et picti scuta Labici” 
adnotavit, Alii sacrands acies Ardeatium volunt, qui 
aliquando cum pestilentia laborarent, ver sacrum vo- 
verunt: unde Sacrani dicti sunt. Ver sacrum autem 
immolationis est genus: mos enim Italis fuit, ut ma- 
gnis in periculis adducti voverent, quaecunque pro- 
Ximo vere nata essent apud se animalia, immola- 
turos.” Restat tantum, ut vovendi tradamus for- 

“mulam, quae apud Livium lib. XXII C. 104 occu. 


sensit vir doctus, vovendi formulas subisse mutationes, 
non plenum id fuisse Romanorum votum- 

L. Cornelius Lentulus Pontifex maximus in haec 
verbarcgavit populum. ,,Velitis jubeatisne hocsic fieri? 
si respublica populi Romani Quiritium ad quinquen- 
nium proximum, sicut velim eam, salva servata erit 
hisce duellis; datum donum duit populus Romanus 
Quiritium , (quod duellum populo Romano cum liar- 
thaginiensibus est, quaecunque duella cum Gallis sunt, 
‘qui cis Alpes sunt), quod ver attulerit ex suillo, ovillo, 
caprino, bovillo grege, quaeque profana erunt, Jovi 
fieri, ex qua die Senatus populusque jusserit. Qui faciet, 
quando volet , quaque lege volet, facito: quomodo faxit, 
probe factum esto. Si id moritur, quod fieri oportebit; 
profanum esto, neque scelus esto, si quis rumpet , oc- 
cidetve insciens, ne fraus esto, si quis clepsit, ne popu- 
loscelus esto; neve cui cleptum erit, si atro die faxit 
insciens , probe factum esto, si nocte, sive luce, si servus 
sive liber faxit, probe factum esto. Si anteidea senatus 
populusque jusserit fieri, ac faxit, eo populus solutus 
liber esto." INSTYTUT 

rit, ad quam cum Brissonio monitum velimus; nam ^ 

